Muḥend Akli ṢALḤI, ikemmel amecwar-is deg ulmud d yinadiyen, yuɣal d Aduktur di tsekla deg useggas n 2007, syin yerna yuli deg uswir di 2011 (Il obttient son habilitation universitaire en 2011). Si 2008 armi d 2012, yella d anemhal-amallal (Codirecteur) akked umaru Salem ZENIA ar tezrigin L’Odyssée di Tizi Uzzu, deg wammud: Aru, iḍrisen d tezrawin n tmaziɣt ( Ecrire, études et textes Amazigh) anda d-yella i lmendad n tuffɣa n kra n yidlisen yufraren di tsekla tamaziɣt. Akken daɣen, seg 2008 ar ass-a, yettili ama d aɛeggal neɣ d imḍebber deg waṭas n tezrawin d yinadiyen yerzan tasekla tamaziɣt neɣ tazzayrit sumata, ama deg tmurt neɣ berra n tmurt. Mebla ma nettu atteki-ines deg waṭas n tfaskiwin tussnanin deg yigezda n tsekliwin di n tesdawiyin n tmurt n Lezzayer.